**ΕΡΩΤΗΣΕΙΣ**

1. **Πότε ξεκίνησε η κατάκτηση της ελληνικής χερσονήσου από τους Οθωμανούς , ποιες περιοχές έμειναν στην εξουσία των Βενετών και μέχρι πότε;**

**Ξεκίνησε τον 15ο αιώνα με την άλωση των Κωνσταντινούπολης (1453). Μόνο τα Ιόνια νησιά, με εξαίρεση τη Λευκάδα, δεν πέρασαν ποτέ στην οθωμανική εξουσία. Παρέμειναν στα χέρια των Βενετών μέχρι το 1797 και μετά πέρασαν στα χέρια των Γάλλων και των Άγγλων.**

1. **Ποια περίοδος ονομάζεται Τουρκοκρατία;**

**Τουρκοκρατία ονομάζεται η περίοδος από την κατάκτηση της ελληνικής χερσονήσου το 15ο αίωνα μέχρι την μεγάλη επανάσταση του 1821, οπότε και σχηματίστηκε το νέο ελληνικό κράτος.**

1. **Ποιες δυσκολίες αντιμετώπισαν οι Χριστιανοί τους πρώτους δυο αιώνες της Τουρκοκρατίας;**

**Ο ελληνικός πληθυσμός δεν ήταν ενωμένος, αφού αρκετοί κάτοικοι μετακινήθηκαν σε ορεινούς τόπους, οι βυζαντινοί άρχοντες εξαφανίστηκαν μετά την Άλωση και αρκετοί λόγιοι έφυγαν στη Δυτική Ευρώπη. Όμως τελικά οι υπόδουλοι Έλληνες κατάφεραν να διατηρήσουν την εθνική τους ταυτότητα, δηλαδή τη θρησκεία τους, τη γλώσσα τους και την παράδοση.**

1. **Τι ήταν το Παιδομάζωμα;**

**Οι Οθωμανικές αρχές , μέχρι το 18ο αιώνα, στρατολογούσαν υποχρεωτικά νεαρά αγόρια χριστιανικών οικογενειών, ώστε να επανδρώσουν το σώμα των Γενίτσαρων και να υπηρετήσουν τον σουλτάνο. Αυτή η απαγωγή ονομάστηκε παιδομάζωμα.**

1. **Τι έγινε από τα μέσα του 16ου αιώνα και ποιες ήταν τώρα οι συνθήκες ζωής των υπόδουλων Ελλήνων;**

**Η θέση των Ελλήνων βελτιώθηκε. Μειώθηκαν οι στρατιωτικές συγκρούσεις στην ελληνική χερσόνησο και περιορίστηκε η φορολογία και το παιδομάζωμα. Με τη βοήθεια (συμβολή) των Ελλήνων της διασποράς, αναπτύχθηκε η παιδεία στην τουρκοκρατούμενη Ελλάδα και το έθνος οδηγήθηκε σιγά σιγά στην εκπαιδευτική αναγέννηση του 18ου αιώνα και προετοιμάστηκε το έδαφος για την απελευθέρωση.**

1. **Τι προβλήματα αντιμετώπισαν οι υπήκοοι των Βενετών;**

**Έως τον 16ο αιώνα δεν τους επέτρεπαν να συμμετέχουν στη διοίκηση, ενώ αυτοί (οι Βενετοί) κατείχαν τα ανώτερα θρησκευτικά αξιώματα και την περιουσία της Εκκλησίας. Επίσης τους επέβαλλαν βαριά φορολογία και τους ανάγκαζαν να συμμετέχουν σε αγγαρείες για την κατασκευή δημόσιων έργων. Όλες αυτές οι διακρίσεις οδήγησαν πολλές φορές σε εξεγέρσεις εναντίον των κατακτητών.**

1. **Πώς εξελίχθηκαν οι σχέσεις των Ελλήνων με τους Βενετούς με το πέρασμα των χρόνων;**

**Καθώς οι βενετικές κτήσεις άρχισαν να πέφτουν στα χέρια των Οθωμανών, οι Βενετοί άρχισαν να γίνονται πιο φιλικοί προς τους Έλληνες. Σ’ αυτό βοήθησε και η μακραίωνη συνύπαρξή τους και οι κοινές οικονομικές δραστηριότητες.**